Ο **Ρικάρδο Λαμπόρδε** (πλήρες όνομα: Ricardo Alexis Laborde Leon) είναι Κολομβιανός ποδοσφαιριστής που αγωνίζεται στην Ανόρθωσις Αμμοχώστου Γεννήθηκε στις 16 Φεβρουαρίου 1988 στην Καρταγένα της Κολομβίας.

Καριέρα
-------

### Ακαδέμια

Την περίοδο 2006-07 ο Ρικάρδο Λαμπόρδε υπέγραψε το πρώτο του επαγγελματικό συμβόλαιο με την ομάδα της Ακαδέμια. Στο τέλος της χρονιάς ο παίχτης δεν είχε καμία συμμετοχή με την πρώτη ομάδα και αποχώρησε από τον σύλλογο.

### Κλούμπε Νάουτικο Καπιμπαρίμπε

Τον Ιανουάριο του 2008 ο Ριράρδο Λαμπόρδε πήρε μεταγραφή στην Νάουτικο (Náutico) Βραζιλίας. Ο Λαμπόρδε υπέγραψε διετές κλειστό συμβόλαιο. Έκανε το ντεμπούτο του στο παιχνίδι της πρώτης αγωνιστική κόντρα στην Γκοϊάς Εσπόρτε Κλούμπε για 68 λεπτά. Στις 24 Απριλίου ο παίχτης έμεινε εκτός πλάνων από την ομάδα της Ναουτικό. Στο τέλος της χρονιάς έμεινε ελεύθερος από την ομάδα του έχοντας δύο συμμετοχές στο αρχικό σχήμα.

### FC Λουγκάνο

Τον Αύγουστο του 2008 ο Λαμπόρδε υπέγραψε συμβόλαιο με την ελβετική ομάδα της Λουγκάνο. Αγωνίστηκε σε 14 παιχνίδια και σκόραρε το παρθενικό του γκολ κόντρα στην ομάδα της Σαφχάουζεν. Έφτασε πολύ κοντά στην μεταγραφή του στην Λουκέρνη αλλά η μεταγραφή ναυάγησε την τελευταία στιγμή στο οικονομικό θέμα με την Λουγκάνο. Στο τέλος της αγωνιστικής περιόδου η Λουγκάνο πρότεινε στον Λαμπόρδε νέο διετές συμβόλαιο με τον Κολομβιανό μέσο να το απορρίπτει θέλοντας να επιστρέψει στην πατρίδα του.

### Ατλέτικο Ουίλα

Επιστρέφοντας στην Κολομβία ο Λαμπόρδε συνάντησε χιλιάδες οπαδούς της Ουίλα να βγαίνουν στους δρόμους. Η ανακοίνωση και η υπογραφή του συμβολαίου έγινε δημόσια, όταν ο πρόεδρος της ομάδας Μιγκέλ Αουγούστο Πρίνσε ανακοίνωσε την απόκτηση του Λαμπόρδε για τα επόμενα τρία χρόνια. Η ομάδα της Ουίλα κατέλαβε την ιστορική για την ομάδα δεύτερη θέση χάνοντας στον τελικό του Πρωταθλήματος της Κολομβίας από την Ιντεπεντιέντε Μεδεγίν με 0-1 εντός έδρας και μένοντας στην ισοπαλία 2-2 εκτός έδρας καταλαμβάνοντας έτσι τη δεύτερη θέση, παρόλο που στον βαθμολογικό πίνακα ήταν τέταρτη. Με τη φανέλα της Ουίλα ο Λαμπόρδε σκόραρε δύο φορές και τις δύο κόντρα στην Ιντεπεντιέντε Μεντεγίν την 17 αγωνιστική όπου η ομάδα του γνώρισε την ήττα με 3-2.

### Ανόρθωση Αμμοχώστου

Ο προπονητής της Ανόρθωσης Γκιγιέρμο Όγιος  ζήτησε τον παίκτη από την Ουίλα. Η ομάδα της Κολομβίας έπειτα από την παρθενική της συμμετοχή στο Κόπα Λιμπερταδόρες ευελπιστούσε για κάτι καλό. Η πρόταση της Ανόρθωσης ανερχόταν στις 200χιλ. λίρες με την Ουίλα να την απορρίπτει αρχικά. Μετά από έναν τραυματισμό του ποδοσφαιριστή και τον αποκλεισμό της ομάδας από το Κόπα Λιμπερταδόρες η Ουίλα έκανε αντιπρόταση στην Ανόρθωση για δανεισμό του Κολομβιανού με ρήτρα αγοράς 250χιλ. λιρών.

ο Λαμπόρδε στο παιχνίδι Ανόρθωση 1-2 ΤΣΣΚΑ Σόφιας
#### 2010-11

Η φανέλα που φορούσε ο Λαμπόρδε τη σεζόν 2011-12
Ο Λαμπόρδε ερχόμενος τραυματίας στην Ανόρθωση δεν κατάφερε να προσφέρει στα πρώτα ευρωπαϊκά παιχνίδια. Η πρώτη επίσημη εμφάνιση του ποδοσφαιριστή με τα χρώματα της Ανόρθωσης ήρθε στον 4ο Προκριματικό γύρο του Γιουρόπα Λιγκ με αντίπαλο την ρωσική ΤΣΣΚΑ Μόσχας. Στον πρώτο αγώνα η Ανόρθωση γνώρισε την ήττα με 4-0 και ο Λαμπόρδε είχε περάσει ως αλλαγή στο 51ο λεπτό. Στον επαναληπτικό αγώνα στο Αντώνης Παπαδόπουλος ο Γκιγιέρμο Όγιος τοποθέτησε τον Λαμπόρδε στην βασική εντεκάδα. Αγωνίστηκε για 19 λεπτά και δημιούργησε αρκετές ευκαιρίες για να σκοράρει. Στο 19ο λεπτό όμως μετά από ένα βίαιο παίξιμο του αμυντικού της ΤΣΣΚΑ Μόσχας, Αλεξέι Μπερεζούτσκι ο Λαμπόρδε τραυματίστηκε και έγινε αναγκαστική αλλαγή. Επέστρεψε στη αγωνιστική δράση μετά από διάστημα 3 μηνών και σκόραρε το πρώτο χατ-τρικ στην καριέρα του στον αγώνα κυπέλλου με αντίπαλο τον Ακρίτα Χλώρακας. Προς τα τέλη του αγώνα ο Κολομβιανός τραυματίστηκε στο αριστερό πόδι και έμεινε εκτός αγώνων για περίπου δύο μήνες. Ο Λαμπόρδε επέστρεψε στον αγώνα με το ΑΠΟΕΛ με την δική του παρουσία και το δικό του τέρμα η Ανόρθωση πήρε σπουδαία νίκη μέσα στο Αντώνης Παπαδόπουλος με 2-0. Το γκολ που πέτυχε κόντρα στην ομάδα του ΑΠΟΕΛ ανακηρύχθηκε από τον ΠΑΣΠ ως το καλύτερο γκολ της 15ης αγωνιστικής. Με το τέλος της σεζόν οι διοικούντες της ομάδας βρέθηκαν πολύ κοντά στην αποδέσμευση του Λαμπόρδε. Ο Βούλγαρος όμως προπονητής Στανιμίρ Στοΐλοφ, ζήτησε την παραμονή του Κολομβιανού ποδοσφαιριστή. Η Ανόρθωση ήρθε σε επαφές με την Ουίλα για αγορά των δικαιωμάτων του ποδοσφαιριστή. Η Ουίλα ήθελε 250χιλ. λίρες αλλά το ρίσκο για την Ανόρθωση ήταν μεγάλο, λόγω των συνεχών τραυματισμών του ποδοσφαιριστή. Μετά από συζητήσεις οι δύο ομάδες συμφώνησαν για διετή δανεισμό του ποδοσφαιριστή αντί του ποσού των 30χιλ. λιρών το χρόνο με ρήτρα αγοράς τις 250χιλ. λίρες.

#### 2011-12

Η φανέλα που φορούσε ο Λαμπόρδε τη σεζόν 2012-13
Η αγωνιστική περίοδος ξεκίνησε με τον Λαμπόρδε να ακολουθεί ειδικό πρόγραμμα εκγύμνασης για περιορισμό των συχνών τραυματισμών του. Τα αποτελέσματα του προγράμματος ήταν εμφανή στον πρώτο ευρωπαϊκό αγώνα με την Ντίλα Γκόρι, όπου ο Λαμπόρδε αγωνίστηκε για 65 λεπτά και μοίρασε 2 ασίστ, συνεισφέροντας τα μέγιστα στην νίκη της ομάδας του με 3-0 στο Αντώνης Παπαδόπουλος.  Μέχρι το τέλος της περιόδου ο Λαμπόρδε σκόραρε 6 τέρματα έχοντας και 8 ασίστ. Η Ανόρθωση κατέλαβε την τέταρτη θέση και πήρε συμμετοχή για την προκριματική φάση του Γιουρόπα Λιγκ. Στις 12 Φεβρουαρίου 2012 ο Λαμπόρδε ανακηρύχτηκε ως ο καλύτερος παίχτης για τον μήνα Ιανουάριο του 2012. Στις 18 Μαΐου βρέθηκε στην καλύτερη εντεκάδα του ANT1 για την τρέχουσα σεζόν.

#### 2012-13

"Πολύ καλός παίχτης ο Λαβόρδε, έχει πολύ μεγάλο ταλέντο. Αλλά του λείπει η σταθερότητα. Δεν μπορείς να παίζεις ένα παιγνίδι και δύο – τρία μετά να μην παίζεις. Ένας μεγάλος παίχτης δεν θα παίζει στην ίδια φόρμα για ολόκληρο τον χρόνο, αλλά από τα 32 παιγνίδια της χρονιάς, 22-23 θα παίξει καλά, 5-6 μέτρια, και 2-3 να μην παίξει καλά."
Τιμούρ Κετσπάγια, Πολύ καλός παίχτης ο Λαβόρδε, έχει πολύ μεγάλο ταλέντο Οκτώβριος 2012. 

"Ο Λαβόρδε που αυτή τη στιγμή είναι ο καλύτερος ποδοσφαιριστής στην Κύπρο, όταν ήρθα εγώ δεν έπαιζε. Έφερα καλούς ποδοσφαιριστές στην ομάδα και νιώθω καλά με τον εαυτό μου»."
Ροννι Λεβι, Ο Λαβόρδε που αυτή τη στιγμή είναι ο καλύτερος ποδοσφαιριστής στην Κύπρο 06 Μαίου 2013. 

Η νέα αγωνιστική περίοδος ξεκίνησε και πολλές ομάδες έστειλαν επιστολές στον μάνατζερ του παίχτη. Η Ανόρθωση θέλοντας να μην χάσει τον Λαμόρδε πλήρωσε την ρήτρα αγοράς του στην Ουίλα Κολομβίας για την απόκτηση του 100% των δικαιωμάτων του ποδοσφαιριστή. Η Ανόρθωση ανακοίνωσε 5ετή επέκταση της συνεργασίας της με τον Λαμπόρδε και χαροποίησε τους φίλους της ομάδας βλέποντας τον αγαπημένο τους ποδοσφαιριστή να παραμένει εκεί για τα επόμενα πέντε χρόνια. Λίγες μέρες αργότερα ήρθαν στα γραφεία της Ανόρθωσης προσφορές για την απόκτηση του Λαμπόρδε με την μεγαλύτερη να ανέρχεται στα 2.000.000 ευρώ από την ΤΣΣΚΑ Μόσχας με τις άλλες λίγο πιο πίσω στο 1.800.000 η Καϊζερσλάουτερν και 1.500.000 η ΤΣΣΚΑ Σόφιας. Η Ανόρθωση έθεσε ως ρήτρα πώλησης στον Λαμπόρδε τα 3.000.000 ευρώ. Ύστερα από την αποτυχημένη πορεία της στην Ευρώπη, η ομάδα δέχτηκε την πρόταση από την Αλάνια Βλαντικαφκάς ύψους 2.500.000 εκατ. ευρώ καθώς και το 25% των ποσοστών μεταπώλησης του ποδοσφαιριστή. Η Ανόρθωση αποδέχθηκε την πρόταση και δύο ημέρες αργότερα τα αποτελέσματα των ιατρικών εξετάσεων ήταν αρνητικά , ανακόπτοντας την πορεία για τη μεταγραφή του ποδοσφαιριστή στον ρωσικό σύλλογο. Μετά την έναρξη της νέας σεζόν ο Λαμπόρδε βρέθηκε στο επίκεντρο του ενδιαφέροντος από μεγάλες ευρωπαϊκές ομάδες, όπως οι Άρσεναλ , Μπάγερν Λεβερκουζεν  και Ολυμπιακός Πειραιώς.  Οι ομάδες αυτές σκέφτονταν για μεταγραφή του παίκτη στο εγγύς μέλλον. Στο παιχνίδι της 5ης αγωνιστικής επί του Απόλλωνα ο Λαμπόρδε πέτυχε ένα αξιοσημείωτο τέρμα και βραβεύτηκε από τον ΠΑΣΠ ως το καλύτερο γκολ της αγωνιστικής.

### Κρασνοντάρ

Στις 18 Μαΐου του 2013, ανακοινώθηκε από την Ανόρθωση, η πώληση του ποδοσφαιριστή στην Ρωσική Κρασνοντάρ έναντι του ποσού των 1,7 εκατατομυρίου ευρώ καθηστόντας έτσι τον ποδοσφαιριστή ως την πιο ακριβή πώληση του συλλόγου στα 102 χρόνιας ιστορία του, όπως επίσης και τη δεύτερη πιο ακριβή του Κυπριακού ποδοσφαίρου.

Ευρωπαικός αγώνας ΦΚ Κρασνοντάρ 2-4 Βόλφσμπουργκ 
#### 2013-14

Ο Λαμπόρδε σε αγώνα της Ανόρθωσης ως φίλαθλος.
Στις 19 Ιουνίου ο Λαμπόρδε αγωνίστηκε για πρώτη φορά με τα χρώματα της νέας του ομάδας, έπαιξε για 46 λεπτά και η ομάδα του γνώρισε την ήττα με 2-1 σε φιλικό αγώνα με την Σαχτάρ Ντονέτσκ. Η πρώτη επίσημη συμμετοχή με την νέα του ομάδα ήρθε στις 21 Ιουλίου, η Κρασνοντάρ εξήλθε ισόπαλη με την Ροστόφ εκτός έδρας και ο Λαβόρδε πέρασε ως αλλαγή στο 68ο λεπτό. Στις 16 Νοεμβρίου, ο Λαβόρδε σκόραρε τα πρώτα δύο γκολ του με την φανέλα της Κρασνοντάρ, στον αγώνα της φάσης των 16 του κυπέλλου Ρωσίας, κατά της Σβέζντα Ριαζάν. Ο Λαβόρδε είχε ισοφαρίσει στο 27ο λεπτό και έκανε το 2-1 στο 34ο λεπτό. Με το πέρας της σεζόν, ο Λαμπόρδε αγωνίστηκε συνολικά 12 φορές (4 ως βασικός και 8 σαν αλλαγή) μετρώντας συνολικά 436 λεπτά, 3 γκόλ, 3 ασσίστ και 1 κόκκινη κάρτα.  Στις 6 οκτωβρίου ο Λαμπόρδε επισκέφτηκε την Κύπρο και το Παφιακό Στάδιο για να παρακολουθήσει τον αγώνα μεταξύ της Ανόρθωσης μαζί με την ΑΕΚ Κουκλιών.

#### 2014-15

Το καλοκαίρι του 2014, ο Λαμπόρδε ξεκίνησε τις υποχρεώσεις του με την Κρασνοντάρ στις 17 Ιουλίου όταν αντιμετώπισαν για το 2ο προκριματικό γύρο του ΟΥΕΦΑ Γιουρόπα Λιγκ, την Εσθονική Σίλαμαε Κάλεβ εκτός έδρας, με τον Λαμπόρδε να αγωνίζεται βασικός για 46 Λεπτά.
Η Κρασνοντάρ εξασφάλησε μια θέση στον έκτο όμιλο καταλαμβάνωντας την 3 θέση του ομίλου, με τον Λαμπόρδε να μετρά 5 συμμετοχές ως βασικός και 1 ως αλλαγή.Στις 8 Δεκεμβρίου του 2014, ο Λαμπόρδε επέκτηνε την συνεργασία του με την Κρασνοντάρ μέχρι τον Ιούνιο του 2017. Το πέρας της σεζόν βρίκε την Κρασνοντάρ στην 3η θέση του βαθμολογικού πίνακα με 60 βαθμούς χάνωντας στην ισοβαθμία με τηνΤΣΣΚΑ Σόφιας την συμμετοχή στα προκριματικά του ΟΥΕΦΑ Τσάμπιονς Λιγκ το 2014 ο Λαμπόρδε μέτρισε συνολικά 37 συμμετοχές, 7 γκόλ και 6 ασσίστ με την φανέλα της Κρασνοντάρ.

#### 2015-16

Η Σεζόν για τον Λαμπόρδε ξεκινά με την Κρασνοντάρ να υποδέχεται τον 3ο προκριματικό γύρο του ΟΥΕΦΑ Γιουρόπα Λιγκ την Σλόβαν Μπρατισλάβας εντός έδρας στις 30 Ιουλίου. Ο Λαμπόρδε πέρασε ώς αλλαγή στο 62ο λεπτό  Η συνέχεια βρίκε την Κρασνοντάρ στου ομίλους του ΟΥΕΦΑ Γιουρόπα Λιγκ καταλαμβάνωντας την 1η θέση του 3ου ομίλου με 13 βαθμούς.  σε σύνολο 6 παιχνιδιών στου ομίλους ο Λαμπόρδε αγωνίστηκε 2 φορές βασικός και 4 φορές ως αλλαγή, ενώ στα παιχνίδια με την Σπάρτα Πράγας για την φάση των 32, έμεινε εκτός αποστολής. Με το πέρας της σεζόν η Κρασνοντάρ εξασφάλησε μια θέση στα προκριματικά του ΟΥΕΦΑ Γιουρόπα Λιγκ καταλαμβάνωντας την τέταρτη θέση. 31 συμμετοχές, 3 γκόλ και 6 ασσίστ ήταν ο απολογισμός του Λαμπόρδε για την σεζόν 2015-16.

Στατιστικά καριέρας
-------------------

### Σύλλογοι

*Μέχρι τις 20 Ιουνίου 2016.*

| Σύλλογος | Σεζόν | Πρωτάθλημα | Κύπελλο | Λιγκ Καπ | Ευρώπη | Λοιπά | Σύνολο |
| --- | --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Ακαδέμια Φούτμπολ Κλουμπ | 2006–07 | – | – | – | – | – | – |
| Σύνολο | – | – | – | – | – | – |
| Κλούμπε Νάουτικο Καπιμπαρίμπε | 2007–08 | 1 | 0 | – | – | – | – | 1 | 0 |
| Σύνολο | 1 | 0 | – | – | – | – | 1 | 0 |
| ΦΚ Λουγκάνο | 2008–09 | 14 | 1 | – | – | – | – | 14 | 1 |
| Σύνολο | 14 | 1 | – | – | – | – | 14 | 1 |
| Ατλέτικο Ουίλα | 2009–10 | 8 | 1 | – | – | – | – | 8 | 1 |
| Σύνολο | 8 | 1 | – | – | – | – | 8 | 1 |
| Ανόρθωση | 2010–11 | 12 | 2 | 1 | 3 | – | 3 | 0 | – | 15 | 5 |
| 2011–12 | 22 | 5 | 5 | 1 | – | 4 | 0 | – | 31 | 6 |
| 2012–13 | 25 | 6 | 3 | 0 | – | 4 | 2 | – | 32 | 8 |
| Σύνολο | 59 | 13 | 9 | 4 | – | 11 | 2 | – | 78 | 19 |
| ΦΚ Κρασνοντάρ | 2013–14 | 8 | 1 | 4 | 2 | – | – | – | 12 | 3 |
| 2014-15 | 25 | 4 | – | – | 12 | 3 | – | 37 | 7 |
| 2015-16 | 19 | 3 | 3 | 0 | – | 9 | 0 | – | 31 | 3 |
| Σύνολο | 52 | 8 | 7 | 2 | – | 21 | 3 | – | 80 | 13 |
| Σύνολο καριέρας | 134 | 23 | 16 | 6 | 0 | 0 | 32 | 5 | 0 | 0 | 182 | 34 |

Τίτλοι
------

### Σύλλογος

 **Ανόρθωση Αμμοχώστου**

Αρχηγός των Ασίστ: 2011-12, 2012-13

Δεύτερη θέση στο πρωτάθλημα την σεζόν: 2012-13

 **ΦΚ Κρασνοντάρ**

Φιναλίστ Κυπέλλου: 2013-14

### Ατομικοί

* Carlsberg Παίχτης του μήνα: Ιανουάριος 2012
* ΑΝΤ1 Καλύτερη ομάδα της χρονιάς 2012
* 2011 ΠΑΣΠ Καλύτερο γκολ της αγωνιστικής: 16η
* 2012 ΠΑΣΠ Καλύτερο γκολ της αγωνιστικής: 5η

### Ρεκόρ

**Ανόρθωση Αμμοχώστου**

2011-12 Περισότερες Ασίστ σε μία σεζόν για παίχτη της Ανόρθωσης : 10 Ασίστ

Παραπομπές
----------

1. ↑  Προφίλ Παίχτη Αρχειοθετήθηκε 2014-08-31 στο Wayback Machine. Επίσημη ιστοσελίδα Ανόρθωσης Αμμοχώστου
2. ↑  Προφίλ Παίχτη Αρχειοθετήθηκε 2013-09-08 στο Wayback Machine. Επίσημη ιστοσελίδα Κρασνοντάρ
3. ↑  Προφίλ Παίχτη, transfermarkt.co.uk
4. 1 2 3  Η Μεταγραφές το Λαβόρδε και τα ποσά Αρχειοθετήθηκε 2013-12-02 στο Wayback Machine. Transfermarkt.co.uk
5. ↑  Ο Ρικάρδο Λαμπόρδε στην Ακαδέμια, bigsoccer.com
6. ↑  Ο Λαμπόρδε μένει εκτός πλάνων της Νάουτικο, esporte.uol.com.br
7. ↑  Η ιστορία της αποδέσμευση του Λαβόρδε, espndeportes.espn.go.com
8. ↑  Οι Συμμετοχές των ποδοσφαιριστών της Νάουτικο, espnfc.com
9. ↑  Το παρθενικό γκολ του Λαμπόρδε κόντρα στην Σαφχάουζεν, Transfermarkt.co.uk
10. ↑  Ο τελικός του πρωταθλήματος της Κολομβίας, oddsportal.com, *δημοσιεύτηκε το 2009*
11. ↑  Η ανάλυση του αγώνα της Μεντελίνι με την Ουίλα, Transfermarkt.co.uk
12. ↑  Όγιος: Τι λέει ο Μέσι για τον προπονητή, Shootandgoal.com, *δημοσιεύτηκε στις 25 Μαΐου 2010*
13. ↑  Προσυμφωνία με Ricardo Laborde Αρχειοθετήθηκε 2012-05-15 στο Wayback Machine. Επίσημη ιστοσελίδα Ανόρθωσης Αμμοχώστου, *δημοσιεύτηκε στις 30 Ιουνίου 2010*
14. ↑  Η ανάλυση του αγώνα της ΤΣΣΚΑ Μόσχας με την Ανόρθωση, Επίσημη ιστοσελίδα της Uefa
15. 1 2  Ανόρθωση-ΤΣΣΚΑ 1-2 Ε όχι κι' έτσι ... Sigmalive.com, *δημοσιεύτηκε στις 24 Αυγούστου 2010*
16. ↑  Η ανάλυση του αγώνα της Ανόρθωση με τον Ακρίτας Χλώρακας[*νεκρός σύνδεσμος*], wincomparator.com
17. ↑  Η ανάλυση του αγώνα της Ανόρθωση με το Αποέλ[*νεκρός σύνδεσμος*], footballscores.com
18. 1 2  Καλύτερο γκολ της Αγωνιστικής 2010-11 Αρχειοθετήθηκε 2013-11-21 στο Wayback Machine. Επίσημη ιστοσελίδα ΠΑΣΠ
19. ↑  Βρήκε την… Ιθάκη του ο Λαβόρδε (videos) Αρχειοθετήθηκε 2012-06-26 στο Wayback Machine. Balla.com.cy, *δημοσιεύτηκε στις 8 Φεβρουαρίου 2012*
20. ↑  Η ανάλυση του αγώνα της Ανόρθωση με την Ντίλα Γκόρι, Επίσημη ιστοσελίδα της Uefa, *δημοσιεύτηκε στις 14 Ιουλίου 2011*
21. 1 2  Έπαθλο ήθους Τέχνης και Αρετής Calsberg Αρχειοθετήθηκε 2012-02-19 στο Wayback Machine. Επίσημη ιστοσελίδα Ανόρθωσης Αμμοχώστου, *δημοσιεύτηκε στις 7 Φεβρουαρίου 2012*
22. 1 2  Βραβεία Ant1 Αρχειοθετήθηκε 2012-05-19 στο Wayback Machine. kerkida.net, *δημοσιεύτηκε στις στις 12 Μαΐου 2012*
23. ↑  Επιστροφή; Ποτέ μην λες ποτέ…, Anorthosis24.net, *δημοσιεύτηκε στις 6 Οκτωβρίου 2012*
24. ↑  Συνέντευξη Λέβι: "Κάποιοι της Ανόρθωσης δεν θέλουν να έχει επιτυχίες η ομάδα", anorthosis24.net, *δημοσιεύτηκε στις 07 Μαΐου 2013*
25. ↑  Λαμπόρδε πενταετίας Αρχειοθετήθηκε 2012-06-04 στο Wayback Machine. Επίσημη ιστοσελίδα Ανόρθωσης Αμμοχώστου *δημοσιεύτηκε στις 31 Μαΐου 2012*
26. ↑  Νεο ενδιαφερον για Λαβορδε;;, anorthosisnews.blogspot.com, *δημοσιεύτηκε στις 9 Μαΐου 2012*
27. ↑  Ανόρθωση: Έδωσε στην Αλάνια τον Λαβόρδε με 2 εκ. ευρώ Αρχειοθετήθηκε 2012-09-01 στο Wayback Machine. athlitiki.com, *δημοσιεύτηκε στις 14 Αυγούστου 2012*
28. ↑  Ανόρθωση: Φεύγει για Ρωσία ο Λαβόρδε, shootandgoal.com, *δημοσιεύτηκε στις 14 Αυγούστου 2012*
29. ↑  Ricardo Laborde to Arsenal?, transfermarkt.co.uk
30. ↑  Ricardo Laborde zu Bay. Leverkusen?, transfermarkt.de, *δημοσιεύτηκε την 1 Απριλίου 2012*
31. ↑  Ολυμπιακός: Σενάρια για Λαβόρδε[*νεκρός σύνδεσμος*], axortagos.gr, *δημοσιεύτηκε στις 19 Δεκεμβρίου 2012*
32. 1 2  Καλύτερο γκολ της Αγωνιστικής 2012-13 Αρχειοθετήθηκε 2012-11-23 στο Wayback Machine. Επίσημη ιστοσελίδα ΠΑΣΠ
33. ↑  Στην Κρασνοντάρ ο Ρικάρντο Λαβόρδε (Βίντεο) Αρχειοθετήθηκε 2013-06-08 στο Wayback Machine. Επίσημη ιστοσελίδα Ανόρθωσης Αμμοχώστου
34. ↑  Οι μεγαλύτερες πωλήσεις παικτών από τις κυπριακές ομάδες Αρχειοθετήθηκε 2016-01-30 στο Wayback Machine. reporter.com.cy
35. ↑  Η ανάλυση του αγώνα της Κρασνοντάρ με την Σαχτάρ Ντονέτσκ Αρχειοθετήθηκε 2013-09-01 στο Wayback Machine. Επίσημη ιστοσελίδα Σαχτάρ Ντονέτσκ
36. ↑  Η ανάλυση του αγώνα της Κρασνοντάρ με την Ροστόφ Αρχειοθετήθηκε 2013-08-16 στο Wayback Machine. Επίσημη ιστοσελίδα ΦΚ Κρασνοντάρ
37. ↑  Η ανάλυση του αγώνα της Κρασνοντάρ με την Σβεζντα Ριαζαν[*νεκρός σύνδεσμος*], Επίσημη ιστοσελίδα ΦΚ Κρασνοντάρ
38. ↑  Οι συμμετοχές του Λαμπόρδε τη σεζόν 2013-14, Transfermarkt.co.uk
39. ↑  Στο "Παφιακό" ο Λαβόρδε (φώτος) Αρχειοθετήθηκε 2014-03-01 στο Wayback Machine. kerkida.net
40. ↑  Σίλαμαε Κάλεβ 0-4 Κρασνοντάρ, Επίσημη Ιστοσελίδα της Uefa
41. 1 2  Συμμετοχές Λαμπόρδε 2014-15, transfermarkt.com
42. ↑  «Краснодар продлил контракт с Рикардо Лаборде» (στα Ρωσικά). Επίσημη Ιστοσελίδα Κρασνοντάρ]. 8 Δεκεμβρίου 2014. Ανακτήθηκε στις 9 Ιανουαρίου 2015.
43. ↑  Κρασνονταρ 2-0 Σλόβαν Μπρατισλάβας, transfermarkt.com
44. ↑  Βαθμολογίες φάσης ομίλων - τελικος Ουέφα Γιουροπα Λιγκ 2015-16, transfermarkt.com
45. 1 2  Συμμετοχές Λαμπόρδε 2015-16, transfermarkt.com
46. ↑  Κατάταξη Ρωσικού πρωταθλήματος, soccerway.com

Πηγές
-----

* Επίσημη ιστοσελίδα Ανόρθωσης Αμμοχώστου Αρχειοθετήθηκε 2012-06-02 στο Wayback Machine.
* Επίσημη ιστοσελίδα UEFA
* Anorthosis24.net
* Progamerz.gr
* Kerkida.net
* Balla.com.cy
* Sentragoal.com
* 24sport.com.cy
* Shootandgoal.com

Εξωτερικοί σύνδεσμοι
--------------------

* Ρικάρδο Λαμπόρδε – Επιδόσεις στις διοργανώσεις της UEFA
* Transfermarkt Profile
* ESPN Profile
* Football.ch